1月21號，行政長官賀一誠批示設立24小時運作嘅「新型冠狀病毒感染應變協調中心」，取代「應對不明原因肺炎跨部門工作小組」，直屬行政長官運作，社會文化司司長擔任副主席。喺22日朝早嘅記招度，社會文化司司長歐陽瑜宣佈喺澳門山頂醫院確診咗首宗病例，患者係1月19號由武漢搭高鐵到珠海嘅52歲女商人，當晚十點半左近由關閘入境，已有一啲咳嗽病症，喺21號傍晚去山頂醫院求醫前，有乘坐穿梭巴去過置地廣場嘅娛樂場，重入住埋入邊嘅酒店。